**Fără de tine...**

*Adina Coltea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rima îşi cere cuvântul,

lacrima-şi aşteaptă gândul,

ţipătu-şi curmă durerea,

noaptea-şi caută nicăierea.

Zâmbetu-şi alintă visul,

punctul îşi atrage scrisul,

aroma-şi cere cafeaua

albul stă să vină neaua.

Mâine-şi face loc de azi,

verdele e-ascuns în brazi,

durerea îşi rabdă chinul,

roşul îşi alege vinul.

Numele îşi strigă chipul,

marea îşi plânge nisipul,

ochii îşi clipesc privirea,

aripile-şi zbat iubirea.

Carnea îşi susţine osul,

susul îşi răstoarnă josul,

rama-şi taie paspartu...

în lipsa ideii de TU!